# ஜூன் 2007

## நிகழ்வுகள்

- ஜூன் 1 - அம்பாறையில் இருந்து பொத்துவில் பகுதிக்குச் சென்ற இலங்கை இராணுவத்தின் துணை இராணுவக் குழுவான கருணா குழுவினரின் இரு முச்சக்கர வாகனங்கள் பதுங்கித் தாக்குதலுக்கு உள்ளாகியதில் 6 பேர் கொல்லப்பட்டனர். (புதினம்)
- ஜூன் 2 - வவுனியா பம்பைமடுவில் இராணுவத்தினரின் தளத்தின் மீது விடுதலைப் புலிகள் நடத்திய பீரங்கித் தாக்குதலில் ஆயுதக்கிடங்கு ஒன்று வெடித்துச் சிதறியதில் பலர் படுகாயம் அடைந்துள்ளனர். (தமிழ்நெட்), (சண்டே டைம்ஸ்) பதிவு
- ஜூன் 2 - இந்தியாவில் ராஜஸ்தான் மாநிலத்தில் குர்ஜார் இன மக்கள் தம்மை பழங்குடியினர் பிரிவில் சேர்க்கக்கோரியதை அடுத்து அவர்களுக்கும் "மீனா" இனத்தவர்களுக்கும் இடையே இடம்பெற்ற கலவரங்களில் பலர் கொல்லப்பட்டும் படுகாயமடைந்தும் உள்ளனர். (தினமலர்)
- ஜூன் 3 - வவுனியா பம்பைமடு இராணுவ பீரங்கி தளத்தின் மீது விடுதலைப் புலிகள் மேற்கொண்ட தாக்குதலில் படையினருக்கு பலத்த சேதம் ஏற்படுத்தி, ஆயுதத் தளபாடங்களையும் இராணுவ கவச வாகனங்களையும் தாங்கள் கைப்பற்றியுள்ளதாகப் புலிகள் கூறியுள்ளனர். (பிபிசி)
- ஜூன் 3 - கொழும்பில் விசாரணைக்காகக் கைது செய்யப்பட்ட இலங்கை செஞ்சிலுவைச் சங்கத்தின் மட்டக்களப்பு மாவட்டத்தைச் சேர்ந்த இரண்டு தமிழ் உத்தியோகத்தர்கள் சுட்டுக் கொல்லப்பட்டனர். இவர்களின் உடல்கள் இரத்தினபுரியில் மீட்கப்பட்டன. (தமிழ்நெட்)
- ஜூன் 3 - தெற்கு சீனாவில் யுனான் பகுதியில் இடம்பெற்ற 6.4 அளவு நிலநடுக்கத்தில் பலர் கொல்லப்பட்டுப் பலத்த சேதம் ஏற்பட்டது.(ஏபிசி)
- ஜூன் 5 - மெல்பேர்ணுக்குச் சென்று கொண்டிருந்த பயணிகள் தொடருந்து ஒன்று *கெராங்க்* என்னுமிடத்தில் பார ஊர்தி ஒன்றுடன் மோதியதில் 8 பேர் பலியாயினர். 50 பேர்களுக்கு மேல் காயமடைந்தனர். (தி ஏஜ்)
- ஜூன் 7 - கொழும்பு, வெள்ளவத்தையில் விடுதிகளில் தங்கியிருந்த பெண்கள், குழந்தைகள் உட்பட 400-க்கும் மேற்பட்ட தமிழர்களை இலங்கைக் காவற்துறையினர் பலவந்தமாக வெளியேற்றி உள்ளனர். (பிபிசி)
- ஜூன் 8 - புத்தளம், வென்னப்புவவில் 9 உடல்கள் மிகவும் சிதைந்த நிலையில் காவற்துறையினரால் கண்டுபிடிக்கப்பட்டுள்ளன. (தமிழ்நெட்)
- ஜூன் 8 - ஆஸ்திரேலியாவில் நியூ சவுத் வேல்ஸ் மாநிலத்தில் இடம்பெற்ற பெரும் காற்று, மற்றும் வெள்ளத்தினால் 9 பேர் பலியாயினர். (ஏபிசி)
- ஜூன் 8 - அட்லாண்டிஸ் விண்கப்பல் 7 பேருடன் சர்வதேச விண்வெளி நிலையத்துக்கு ஏவப்பட்டது. (பிபிசி)
- ஜூன் 10 - ஆப்கானிஸ்தான் அதிபர் ஹமீட் கார்சாய் கொலை முயற்சி ஒன்றில் இருந்து தப்பினார். (ஏபீ)
- ஜூன் 11 - வங்காள தேசத்தில் கடும் மழை, வெள்ளம் மற்றும் மண்சரிவுகளினால் 118 பேர் கொல்லப்பட்டனர். (சிஎன்என்) , (தினமலர்)
- ஜூன் 11 - தெற்கு சீனாவில் வெள்ளம் காரணமாக 66 பேர் பலியாயினர். 600,000 பேர் வீடுகளை இழந்தனர். (பிபிசி)
- ஜூன் 13 - திருகோணமலையில் *மெர்சி கோர்ப்ஸ்* என்ற அனைத்துலக அரச சார்பற்ற நிறுவனத்தில் பணியாற்றிய பிலிப்பீன்ஸ் நாட்டைச் சேர்ந்த பணியாளர் ஒருவர் இலங்கைக் கடற்படையினரால் சுட்டுக் காயப்படுத்தப்பட்டார். (பிபிசி), (புதினம்)
- ஜூன் 13 - உலக அகல வலையை (*world wide web*) உருவாக்கிய சேர் டிம் பேர்ணேர்ஸ்-லீ இரண்டாம் எலிசபெத் மகாராணியால் கௌரவிக்கப்பட்டார். (பிபிசி)
- ஜூன் 13 - 2002 பாலி குண்டுவெடிப்பை அடுத்துத் தேடப்பட்டு வந்த ஜெமா இஸ்லாமியா அமைப்புத் தலைவர் அபு டுஜானா இந்தோனீசிய காவற்துறையினரால் கைதுசெய்யப்பட்டார். (பிபிசி)
- ஜூன் 14 - காசாப் பகுதி தமது முழுக்கட்டுப்பாட்டில் வந்திருப்பதாக ஹமாஸ் இயக்கம் அறிவித்துள்ளது. (சிஎன்என்)
- ஜூன் 14 - பாலஸ்தீன அதிபர் மஹ்மூத் அப்பாஸ் அமைச்சரவையைக் கலைத்து நாட்டில் அவசரகாலநிலையை அமுல் படுத்தியுள்ளார். (ஏபிசி)
- ஜூன் 15 - உலகின் மிகவும் நீளமான 34 கி.மீ. நீள தொடருந்து சுரங்கப் பாதை சுவிட்சர்லாந்தில் ஆல்ப்ஸ் மலைக்குக் கீழாக அமைக்கப்பட்டது. (பிபிசி)
- ஜூன் 15 - தெற்கு தாய்லாந்தில் இடம்பெற்ற குண்டுவெடிப்பில் குறைந்தது 7 இராணுவத்தினர் கொல்லப்பட்டனர். (பிபிசி)
- ஜூன் 18 - அமெரிக்காவில் தெற்கு கரோலினாவில் தொழிற்சாலை ஒன்றில் இடம்பெற்ற தீவிபத்தில் 9 தீயணைக்கும் படையினர் கொல்லப்பட்டனர்.
- ஜூன் 19 - தமிழ்நெட் இணையத்தளத்தை இலங்கை அரசு தடை செய்தது. (புதினம்)
- ஜூன் 20 - கிழக்கு இலங்கையில் தாம் 30 விடுதலைப் புலிகளைக் கொன்றுள்ளதாக இராணுவத்தினர் தெரிவித்தனர். (பிபிசி)
- ஜூன் 21 - யாழ்ப்பாணத்தில் சுண்டிக்குளியில் நடத்தப்பட்ட கிளைமோர் தாக்குதலில் மூன்று இராணுவத்தினர் கொல்லப்பட்டு ஒருவர் படுகாயம் அடைந்துள்ளார். (புதினம்)
- ஜூன் 22 - வவுனியாவில் மூன்று தமிழ் இளைஞர்கள் சுட்டுப் படுகொலை செய்யப்பட்டுள்ளனர். (புதினம்)
- ஜூன் 22 - அட்லாண்டிஸ் விண்கப்பல் கலிபோர்னியாவில் உள்ள வான்படையினரின் எட்வேர்ட்ஸ் தளத்தில் பாதுகாப்பாகத் தரையிறங்கியது. முன்னராக புளோரிடாவில் உள்ள கென்னடி விண்வெளி மையத்தில் இறங்கவேண்டியிருந்தது, சீரற்ற காலநிலை காரணமாக கடைசி நேரத்தில் ரத்துச் செய்யப்பட்டது. (ஏபிசி)
- ஜூன் 24 - சதாம் ஹுசேனின் ஆட்சிக்காலத்தில் 180,000 குர்தீஷ் இனத்தவர் படுகொலை நிகழ்வுக்குக் காரணகர்த்தாவாக இருந்த சதாமின் உறவினரான அலி ஹசன் அல்-மஜீத் (*Chemical Ali*) மரண தண்டனை விதித்துத் தீர்ப்பளிக்கப்பட்டது. (பிபிசி)
- ஜூன் 24 - கராச்சியில் இடம்பெற்ற மழை மற்றும் சூறாவளியில் 200க்கும் மேற்பட்டவர்கள் உயிரிழந்தனர். (ஐடிவி)
- ஜூன் 25 - கம்போடியாவில் PMTair விமானம் வீழ்ந்து நொருங்கியதில் அதில் பயணம் செய்த 22 பேரும் கொல்லப்பட்டனர். (பிபிசி)
- ஜூன் 27 - டோனி பிளேர் பதவி துறந்ததைத் தொடர்ந்து கோர்டன் பிறௌன் ஐக்கிய இராச்சியத்தின் பிரதமரானார். (ரொய்ட்டர்ஸ்)
- ஜூன் 28 - அம்பாறை, திருக்கோவில் பிரதேச சபைத் தலைவரான தமிழ்த் தேசியக் கூட்டமைப்பைச் சேர்ந்த தில்லைநாதன் உதயகுமார் இனந்தெரியாதவர்களால் படுகொலை செய்யப்பட்டார். (புதினம்)
- ஜூன் 29 - ஐவரி கோஸ்டின் பிரதமர் *கில்லாமி சோரோ (Guillaume Soro)* கொலைமுயற்சி ஒன்றிலிருந்து தப்பினார். (ப்ளூம்பேர்க்)
- ஜூன் 29 - ஜம்மு காஷ்மீர் மாநிலத்தில் போராளிகளுக்கும் பாதுகாப்புப் படையினருக்கும் இடையில் நிகழ்ந்த மோதலில் 13 பேர் கொல்லப்பட்டனர். (பிபிசி)  
---